Tusinder af mennesker er mandag mødt op ved Utzon Center i Aalborg for at ønske Kronprins Frederik hjerteligt tillykke med sin 50-års fødselsdag. Kronprinsen fylder år den 26. maj, men vælger at fejre det mandag med det såkaldte Royal Run rundt i landet. Kronprinsen ankom cirka klokken 08.50, da de forventningsfulde tilskuere kunne se Krone-bilen rulle op foran scenen. Herefter steg Kronprinsen ud af bilen. Til stor jubel for de fremmødte. Og det var ikke det sædvanlige, fine tøj Kronprinsen viste sig frem i. Kronprinsen er i dagens anledning hoppet i det røde løbetøj, så han er klar til at løbe ud på de 1,6 kilometer.

Referat:
Kronprins Frederik er netop ankommet til Aalborg for at fejre sin 50-års fødselsdag.